રાજકોટમાં કલરકામ કરતા પરપ્રાંતીય યુવાનની તેના જ મિત્રોએ હત્યા કરી હોવાની ઘટના સામે આવી છે. આ યુવકને દારૂની મહેફિલમાં તેના જ મિત્રોએ છરીના ઘા મારી મોતને ઘાટ ઉતાર્યો હતો. રાજકોટ યુનિવર્સિટી પોલીસને 180 ફુટ રિંગરોડ પર આવેલા શિતાલપાર્કમાં યુવાનની હત્યા થઇ હોવાની જાણ થઈ હતી, જેથી પોલીસ અને ક્રાઇમ બ્રાન્ચ ઘટના સ્થળે દોડી ગઈ હતી. જ્યાં એક ઓરડીમાં સાથે રહેતા મિત્રો બનાવને અંજામ આપીને નાસી છૂટ્યા હતા.